CELEX: 31985R1855
Language: el
Date: 1985-07-02
Title: Κανονισμός (ΕΟΚ) αριθ. 1855/85 της Επιτροπής της 2ας Ιουλίου 1985 που τροποποιεί τον κανονισμό (ΕΟΚ) αριθ. 1641/71 περί καθορισμού των ποιοτικών προδιαγραφών για τα επιτραπέζια μήλα και αχλάδια

Avis juridique important

|

31985R1855

Κανονισμός (ΕΟΚ) αριθ. 1855/85 της Επιτροπής της 2ας Ιουλίου 1985 που τροποποιεί τον κανονισμό (ΕΟΚ) αριθ. 1641/71 περί καθορισμού των ποιοτικών προδιαγραφών για τα επιτραπέζια μήλα και αχλάδια  

Επίσημη Εφημερίδα αριθ. L 174 της 04/07/1985 σ. 0028 - 0028 Ισπανική ειδική έκδοση: Κεφάλαιο 03 τόμος 36 σ. 0025  Πορτογαλική ειδική έκδοση : Κεφάλαιο 03 τόμος 36 σ. 0025 

***** ΚΑΝΟΝΙΣΜΟΣ (ΕΟΚ) αριθ. 1855/85 ΤΗΣ ΕΠΙΤΡΟΠΗΣ  της 2ας Ιουλίου 1985  που τροποποιεί τον κανονισμό (ΕΟΚ) αριθ. 1641/71 περί καθορισμού των ποιοτικών προδιαγραφών για τα επιτραπέζια μήλα και αχλάδια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 2 παράγραφος 3 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2162/84 (4), καθόρισε τις ποιοτικές προδιαγραφές για τα επιτραπέζια μήλα και αχλάδια οι οποίες συμπεριλαμβάνονται στο παράρτημα του εν λόγω κανονισμού·  ότι οι εν λόγω προδιαγραφές προβλέπουν την υποχρέωση τηρήσεως ενός ελαχίστου μεγέθους που καθορίστηκε σε διαφορετικά επίπεδα, συναρτήσει, κυρίως, της ποιοτικής κατηγορίας του προϊόντος· ότι το ελάχιστο μέγεθος που έχει επιλεγεί για τα μήλα των μεγαλοκάρπων ποικιλιών που έχουν ταξινομηθεί στην ποιοτική κατηγορία ΙΙ δεν αντιστοιχεί πλέον στις ανάγκες της παραγωγής και της εμπορίας· ότι πρέπει, κατά συνέπεια, να ανυψωθεί αυτό το ελάχιστο μέγεθος·  ότι η Επιτροπή Διαχειρίσεως Οπωροκηπευτικών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποιοτικές προδιαγραφές για τα μήλα και τα αχλάδια που αναφέρονται στο παράρτημα του κανονισμού (ΕΟΚ) αριθ. 1641/71 τροποποιούνται ως εξής:  Στον τίτλο ΙΙΙ «Μέγεθος», ο αριθμός «55 χιλιοστά» που προβλέπεται ως ελάχιστο μέγεθος για τα μήλα των μεγαλοκάρπων ποικιλιών που έχουν ταξινομηθεί στην κατηγορία ΙΙ αντικαθίσταται με τον αριθμό «60 χιλιοστά».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130 της 16. 5. 1984, σ. 1.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 197 της 27. 7. 1984, σ. 27.